જૂનાગઢ તા. ૯ઃ ભારત સાધુ સમાજના અધ્યક્ષ સ્વામી ગોપાલનંદે મુખ્યમંત્રી વિજયભાઈ રૃપાણીને ભવનાથના મેળામાં નહીં આવવા જણાવ્યું છે. તેમણે કહ્યું છે કે મુખ્યમંત્રી મેળામાં આવે અને અવ્યવસ્થા સર્જાય તો દૂર્ઘટના થવાનો ભય રહેશે. સૂત્રોના જણાવ્યા મુજબ ગોપાલાનંદે એમ પણ જણાવ્યું છે કે આખુ તંત્ર મુખ્યમંત્રીની સરભરામાં લાગી જવાથી પૂરતા પ્રમાણમાં પોલીસ તંત્ર ઉપલબ્ધ નહીં થતા લોકોની ભીડને નિયંત્રિત કરવાનું મુશ્કેલ બનશે, જેથી વ્યવસ્થા ખોરવાતા શ્રદ્ધાળુઓને હાલાકીનો સામનો કરવો પડશે.